open-index/open-wikipedia-markdown huggingface dataset:
Ján Petrikovich (lekár)

**Ján Petrikovich** (* 14. marec 1846, Banská Bystrica-Radvaň – † 22. máj 1914, Martin) bol slovenský lekár, publicista, múzejník a vlastivedný pracovník zemianskeho pôvodu.

## Rodina
* otec: Mikuláš Petrikovich
* matka: Zuzana rod. Klimová
* syn: Mikuláš Petrikovich
* manželka: Gabriela rod. Köcková
* brat: Samuel Petrikovich

## Životopis
Ľudovú školu navštevoval v Banskej Bystrici-Radvani a v Kremnici, 18611866 študoval na gymnáziu v Banskej Bystrici a 18661869 v Banskej Štiavnici, 18691876 na lekárskej fakulte univerzity vo Viedni, 1876 MUDr. Od roku 1876 súkromný lekár, od roku 1879 stoličný lekár, od roku 1889 primár stoličnej nemocnice a od roku 1891 aj vedúci zdravotnej agendy okresnej nemocenskej pokladnice v Martine. V lekárskej praxi sa uplatnil aj v špeciálnych disciplínach (chirurgia, pediatria, očné lekárstvo) a ako vedecko-výskumný pracovník, zaoberal sa aj ľudovým liečiteľstvom.

Odborník v numizmatike, archeológii, botanike, paleontológii a antropológii. Člen národných spolkov a vedeckých spoločností. Spoluzakladateľ a prvý podpredseda Muzeálnej slovenskej spoločnosti (MSS). Autor prác o ochrane zdravia detí a opatere dojčiat, o ľudovom liečiteľstve, úvahy o nákazlivých chorobách, odborných článkov a i.

## Pamiatky
* rodinný archív Petrikovichovcov a fotografická dokumentácia v LAMS
* hrob na Národnom cintoríne v Martine

## Dielo
* *Opatrovanie detského zdravia*, Martin, 1892
* *Ochrana proti chytlavým a nákazlivým nemociam*, Nár. noviny, 18, 1897, č. 171172

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 28 - evanjelická cirkev v Radvani

Kategória:Slovenskí lekári
Kategória:Slovenskí múzejníci
Kategória:Slovenskí publicisti
Kategória:Osobnosti z Banskej Bystrice
Kategória:Múzejníci
Kategória:Osobnosti z Radvane
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Pochovaní na Národnom cintoríne v Martine
Ján Petrikovich

**Ján Petrikovich** môže byť:
* banskobystrický prachár, prvý zo zemianskeho rodu Petrikovichovcov (* 1618 – † ?), pozri Ján Petrikovich (zeman)
* slovenský lekár a publicista (* 1846 – † 1914), pozri Ján Petrikovich (lekár)
* slovenský telovýchovný pedagóg (* 1915 – † 1984), pozri Ján Petrikovich (pedagóg)

## Referencie

Petrikovich, Ján
Plameniak červený (Phoenicopterus ruber)

**Plameniak červený** alebo **plameniak ružový** (*Phoenicopterus ruber*) je veľký druh plameniaka. Má veľa spoločného s plameniakom ružovým a plameniakom čilským, s ktorými bol v minulosti považovaný za jeden druh. Ide o jediného plameniaka, ktorý sa vyskytuje v Strednej Amerike, Južnej Amerike a Karibiku. Taktiež ho je možné zriedka vidieť aj na Floride a pozdĺž Gulf Coast. Tento plameniak patrí k druhom na ktoré sa vzťahuje Dohoda o ochrane africko-euroázijských sťahovavých vodných vtákov (AEWA).

## Výskyt
thumb|left|Plameniak červený
Plameniak červený sa vyskytuje na Galapágoch, pobreží Kolumbie, vo Venezuele a na blízkych ostrovoch. Tiež ho je možné pozorovať na Yucatáne, v časti Bahám, na Haiti, Kube a tiež na ostrovoch Turks a Caicos. Niektorí príslušníci tohto druhu sú tiež videní na Floride, tí bývajú ale považovaní za "tulákov" z Kuby.

## Opis
Meria 120 - 140 cm. Samce vážia okolo 2,8 kg, samice okolo 2,2 kg. Perie je väčšinou ružové, čo viedlo v minulosti k zámene s inými druhmi. Krídla sú červené, primárne a sekundárne letky sú čierne. Zobák je ružový a biely s čiernou špičkou. Nohy sú úplne ružové. Dožíva sa až 40 rokov, čo je u vtákov jeden z najvyšších vekov.

## Rozmnožovanie
Rovnako ako ostatné plameniaky aj plameniak červený znáša väčšinou iba jedno kriedovo biele vajce, a to v období od mája do augusta. Inkubácia trvá 28 až 32 dní. Obaja rodičia sa starajú o svoje mláďa približne do 6 rokov, kedy dosiahne pohlavnej dospelosti.

## Referencie


## Iné projekty

## Zdroj

Kategória:Plameniakovité
Kategória:Najmenej ohrozené druhy
Connected

„**Connected**“ je prvý singel z albumu *[[Connected (album)|Connected]]* od anglickej elektronickej skupiny Stereo MCs. Dosiahol 20. miesto v rebríčku Billboard Hot 100 a 18. miesto v rebríčku UK Singles Chart. Skladba sa objavila aj vo filme *[[Hackeri]]*, v hlavnej úlohe s Angelinou Jolie a Jonnym Lee Millerom.

Skladba obsahuje prvky zo skladby „Let Me (Let Me Be Your Lover)“ od Jimmyho "Bo" Horna a tiaž zo skladby „Now That We Found Love“ od Third World.

## Zoznam skladieb

## Pozície v rebríčkoch

## Referencie

Kategória:Single z 1992
Kategória:Piesne z 1992
Kategória:Single skupiny Stereo MCs
Kategória:Piesne skupiny Stereo MCs
Kategória:Piesne elektronickej hudby
Slovenský zväz hádzanej

náhľad|Sídlo na Trnavskej ceste 37 v Bratislave

**Slovenský zväz hádzanej** (skr. **SZH**) je národný riadiaci orgán hádzanej na Slovensku. Vznikol v roku 1946. Od roku 1968 do 1992 tvoril spolu s Českým zväzom hádzanej *Československý svaz házené* (ČSSH). SZH je riadnym členom Medzinárodnej hádzanárskej federácie (IHF), Európskej hádzanárskej federácie (EHF) a takisto aj Slovenského olympijského výboru (SOV) a Konfederácie športových zväzov SR (KŠZ SR). Od roku 2010 je na čele zväzu hádzanársky funkcionár a bývalý hádzanár Jaroslav Holeša.

## Súťaže
* Extraliga hádzanárov: 10 tímov (2018/19)
* Slovensko-česká interliga hádzanárok: 4 tímy (2018/19)
* 1. liga mužov: 11 tímov (2018/19)
* 1. liga žien: 12 tímov (2018/19)
* 2. liga žien: 6 tímov (2018/19)
* Slovenský pohár mužov/žien
* Česko-slovenský pohár mužov
* Majstrovstvá Slovenska v plážovej hádzanej

## Kluby
;Extraliga mužov (2018/19)
* HT Tatran Prešov 
* HK AGRO Topoľčany
* HC MŠK Považská Bystrica
* HKM Šaľa
* HC SPORTA Hlohovec
* HC Štart Nové Zámky
* ŠKP Bratislava
* HáO TJ Slovan Modra
* HO TJ Strojár Malacky
* MHK Piešťany

;MOL Liga (2018/19)**
* [[IUVENTA Michalovce]] 
* [[HK Slovan Duslo Šaľa]]
* [[ŠŠK Prešov]]
* [[HK Sokolo Gábor Bánovce nad Bebravou]]

== Anketa Najlepší hádzanár Slovenska ==
SZH od roku 1973 vyhlasuje anketu o najlepšieho hádzanára. V rámci ankety existuje niekoľko kategórií: hádzanár, hádzanárka, najlepšia sedmička podľa hráčskych postov, talent roka (hráč do 20 rokov), najlepší hráč mužskej extraligy/ženskej interligy.

**Víťazi ankety v kategórii najlepší hádzanár**:



**Víťazi ankety Hádzanár storočia''':

Od roku 2011 SZH vyhlasuje členov tzv. Siene slávy slovenskej hádzanej, v ktorej do roku 2017 pribudlo 45 mien.

## Referencie

## Pozri aj
* Slovenské národné hádzanárske mužstvo
* Slovenské národné hádzanárske družstvo žien

## Zdroje
* Oficiálna stránka SZH
* [SZH na stránke Medzinárodnej hádzanárskej federácie](http://www.ihf.info/TheIHF/ContinentalFederations/EuropeanHandballFederation(EHF)/ListofFederations/SlovakHandballFederation.aspx) 
* SZH na stránke Európskej hádzanárskej federácie 
* SZH na stránke Konfederácie športových zväzov SR 
* Kronika Slovenského športu 


Kategória:Národné hádzanárske zväzy
Hádzaná
Kategória:Organizácie založené v 1946
Slovenský curlingový zväz

**Slovenský curlingový zväz** (skr. **SCZ**) je riadiaci orgán curlingu na Slovensku. Vznikol v roku 2002. Je riadnym členom Svetovej curlingovej federácie (WCF), Európskej curlingovej federácie (ECF) a takisto aj Konfederácie športových zväzov SR (KŠZ SR).

## Súťaže
* Curlingová 1. liga mužov: 8 tímov (2011/12)
* Curlingová 1. liga žien: 8 tímov (2011/12)
* Curlingová 2. liga mužov: 5 tímov (2011/12)
* Majstrovstvá SR v curlingu mixov: 10 tímov (2011)

## Kluby

**1. liga mužov (2011/12)**
* 1. CC Bratislava 
* CC Poprad
* Europartners Modra
* CC Martin
* Guerera Bratislava
* Adara Trnava 
* 1. CC Gentleman Bratislava
* CC Pezinok

**1. liga žien (2011/12)**
* 1. CC Bratislava I 
* 1. CC Bratislava II
* Europartners Modra
* CC Poprad
* CC Martin
* 1. CC Ladies Bratislava
* Olympic Hopes
* Steel

**2. liga mužov (2011/12)**
* Taurunum 
* Paralympic Team
* Čudnovati Čunjaš
* Šejk
* Stonehunters

## Pozri aj
* Slovenské národné curlingové družstvo mužov
* Slovenské národné curlingové družstvo žien

## Externé odkazy
* Oficiálna stránka SCZ
* SCZ na stránke Svetovej curlingovej federácie  
* SCZ na stránke www.sportslovakia.sk
* Kronika Slovenského športu


Kategória:Národné curlingové zväzy
Curling
Kategória:Organizácie založené v 2002
The Human League

**The Human League** je anglická elektronická/new wave skupina, ktorá vznikla v Sheffielde v roku 1977. Popularitu si získala po kľúčovej zmene zostavy začiatkom 80-tych rokov a s miernym komerčným úspechom vystupuje dodnes.

Jediným pôvodným členom skupiny je spevák a textár Philip Oakley. Pôvodne avantgardná mužská skupina používajúca predovšetkým syntetizátory, sa vyvinula do komerčne úspešnej synthpopovej skupiny pod vedením Oakleyho a vydala svoj najpredávanejší album *[[Dare]]*. Od roku 1987 je skupina v podstate triom Oakleyho, dlho spolupracujúcich vokalistiek Joanne Caterall a Susan Ann Sulley (ktoré prišli do skupiny v roku 1980) s roznymi sidemanmi. Skupina The Human League ovplyvnila množstvo electropopových, ostatných synthpopových a mainstreamových interpretov ako Madonna, La Roux, Moby, Pet Shop Boys, Little Boots či Parralox.

Od roku 1978 vydala skupina deväť štúdiových albumov, štyri EP a tridsať singlov. Celosvetovo skupina predala viac ako 20 miliónov nahrávok.

## Členovia
* Philip Oakey – spev, klávesy (1977 – súčasnosť)
* Martyn Ware – klávesy (1977 – 1980)
* Ian Craig Marsh – klávesy (1977 – 1980)
* Philip Adrian Wright – klávesy (1978 – 1986)
* Susan Ann Sulley – spev (1980 – súčasnosť)
* Joanne Catherall – spev (1980 – súčasnosť)
* Ian Burden – klávesy, basová gitara (1981 – 1987)
* Jo Callis – klávesy, elektrická gitara (1981 – 1985)

## Diskografia

**[[Reproduction]]* (1979)
**[[Travelogue]]* (1980)
**[[Dare]]* (1981)
**[[Love and Dancing]]* (1982)
**[[Hysteria (hudobný album The Human League)|Hysteria]]* (1984)
**[[Crash]]* (1986)
**[[Romantic?]]* (1990)
**[[Octopus]]* (1995)
**[[Secrets]]* (2001)
**[[Credo]]* (2011)

## Ocenenia
* 1982 BRIT Award – Best British breakthrough act
* 2004 Q Award – Innovation in sound
* 2008 ASCAP Award – for 20 million U.S radio plays of "Don't You Want Me" (in 2007)

### Nominácia
* 1982 Grammy Awards – Nominated for Best international act

## Referencie

## Iné projekty

## Externé odkazy
*Oficiálna webstránka


Kategória:Synthpopové hudobné skupiny
Kategória:Britské new wave hudobné skupiny
Kategória:Držitelia ceny Brit Award
Kategória:Hudobné skupiny z 1977
Elektrický vozeň

**Elektrický vozeň** je druh hnacieho dráhového vozidla, ktoré je poháňané elektrickou energiou z troleje. Na rozdiel od rušňa je elektrický vozeň prispôsobený na prepravu osôb, batožín, prípadne bicyklov.

Na Slovensku, rovnako ako aj v Česku, sa elektrické vozne vyskytovali len vo veľmi malých množstvách v porovnaní s motorovými vozňami.
Via Aemilia Scauri

náhľad|Via Aemilia Scauri (slabo modrá)
**Via Aemilia Scauri** bola staroveká rímska cesta, ktorú dal vybudovať rímsky konzul Marcus Aemilius Scaurus v roku 109 pred Kr.

## Trasa
Je to najmä pobrežná cesta, kopíruje cestu Via Aurelia a spája Rím s mestami Piacenza a Pisa, smerom cez Janov. Blízko mesta Cosa sa jej trasovanie mení smerom do vnútrozemia a paralelne s Via Aurelia. Ďalej na sever sa Via Aemilia Scauri spája s Via Postumia a vzniká tak Via Julia Augusta.

## Referencie

Kategória:Rímske cesty
Living on Video

„**Living on Video**“ je skladba kanadskej synthpopovej skupiny Trans-X, napísaná a publikovaná v roku 1981. Bola vydaná v roku 1983 vydavateľstvom Polydor Records. Stala sa masívnym celosvetovým hitom, pričom dosiahla 61. miesto v rebríčku Billboard Hot 100. Trans-X tiež nahrala verziu vo francúzštine pod názvom „Vivre sur Vidéo“. Počas rokov vzniklo množstvo coververzií skladby od mnohých interpretov.

Existuje množstvo remixov a coververzií od interpretov ako U96 (ako „Love Sees No Colour (Version 2)“), Nathalie De Borah, DJ Piccolo, Dr. Lektroluv, Trance XS, Cardenia, Cosmo & Tom, La Bouche, Culture Beat, DJ Interface, Ratty, Lazard, Gary D, Masterboy, Pin-Occhio, 2 Brothers on the 4th Floor (ako „Living in Cyberspace“) či Potatoheadz.

## Trans-X verzia
### Zoznam skladieb
; 7" singel
# „Living on Video“ — 4:18
# „Digital World“ — 3:30
			
; 12" maxi
# „Living on Video“ (special maxi version) — 5:55
# „Digital World“ — 3:30

; 12" maxi
# „Living on Video“ — 5:55
# „Living on Video“ (remix) — 6:44
# „Vivre sur video“ — 6:10

### Pozície v rebríčkoch

## Pakito verzia

Francúzsky producent elektronickej hudby Pakito vydal svoj album *[[Video (album)|Video]]*, ktorý obsahuje singel „Living on Video“ a ďalší remix. Singel dosiahol 1. miesto vo Francúzsku a udržal sa tam štyri týždne. Takisto sa umiestnil sa na vysokých pozíciách v niekoľkých krajinách.

### Zoznam skladieb
; CD maxi
# „Living on Video“ (original radio edit) — 3:20
# „Living on Video“ (noot’s vocal radio edit) — 3:10
# „Living on Video“ (original mix) — 5:36
# „Living on Video“ (noot’s vocal mix) — 6:34

### Rebríčky a certifikácie
#### Pozície v rebríčkoch

#### Koncoročné pozície v rebríčkoch

#### Certifikácie

## Referencie

Kategória:Single z 1983
Kategória:Piesne z 1983
Kategória:Single z 2006
Kategória:Piesne z 2006
Kategória:Single skupiny Trans-X
Kategória:Piesne skupiny Trans-X
Kategória:Single Pakita
Kategória:Piesne Pakita
Kategória:Popové piesne
Kategória:Hi-NRG piesne
Kategória:New Wave piesne
Kategória:Kanadské piesne
Babak Rafati

**Babak Rafati** (persky: بابک رفعتی; * 28. máj 1970, Hannover, Nemecko) je bývalý nemecký futbalový rozhodca, civilným povolaním bankár. Rozhoduje nemeckú Fußball-Bundesligu. Zúčastnil sa na Majstrovstvách sveta 2010.

19. novembra mal byť hlavným rozhodcom zápasu nemeckej Fußball-Bundesligy medzi 1. FC Kolín a 1. FSV Mainz 05. Potom čo neprišiel na schôdzku rozhodcov pred zápasom, ho našli vo vani s pokusom o samovraždu podrezaním žíl na ruke. Zápas odložili na neurčito.

## Referencie


Kategória:Nemeckí futbaloví rozhodcovia
Kategória:Rozhodcovia Majstrovstiev sveta vo futbale 2010
Kategória:Osobnosti z Hannoveru
Urban Cookie Collective

**Urban Cookie Collective** je britská eurodance/dance hudobná skupina, ktorá je známa predovšetkým svojím hitom „The Key The Secret“, ktorý bol pôvodne vydaný v roku 1993. Dosiahol 2. miesto v rebríčku UK Singles Chart a 5. miesto v Nemecku.

## Diskografia
### Albumy

### Single

## Referencie

## Externé odkazy
*The Eurodance Encyclopaedia

Kategória:Britské elektronické hudobné skupiny
Kategória:Britské dance hudobné skupiny
Kategória:Britské eurodance hudobné skupiny
Kategória:Hudobné skupiny z 1990
Living in America

„**Living in America**“ je skladba z roku 1985 zložená Danom Hartmanom a Charliem Midnightom a hraná americkým spevákom-skladateľom Jamesom Brownom. Ako singel bola vydaná v roku 1985 a dosiahla 4. miesto v rebríčku Billboard Hot 100. Skladba vstúpila do rebríčka Billboard Top 40 dňa 11. januára 1986 a udržala sa 11. týždňov.

Takisto dosiahla 5. miesto v rebríčku UK Singles Chart. 

V roku 1986 bola skladba nominovaná na cenu Grammy v kategórii Best R&B Song, pričom James Brown vyhral cenu Grammy v kategórii Best Male R&B Vocal Performance.

## Hudobné video
Dej hudobného videa obsahuje niektoré spolu zostrihané scény. Jedna scéna obsahuje Jamesa Browna na koncerte a ďalšia ukazuje fotografie USA. Videoklip tiež obsahuje scény z filmu *[[Rocky IV]]*.

## Zoznam skladieb
;12" vinyl
*A. Living In America (R & B Dance Version) – 6:30 	
*B1. Living In America (Instrumental) – 4:33 	
*B2. Living In America (LP Version) – 4:40 	

;7" vinyl
*A. Living In America – 4:08
*B. Farewell (Vince DiCola) – 2:58

## Referencie

## Externé odkazy
* [ Recenzia] na Allmusic

Kategória:Single z 1985
Kategória:Piesne z 1985
Kategória:Single z 1986
Kategória:Piesne z 1986
Kategória:Piesne Jamesa Browna
Kategória:Single Jamesa Browna
Kategória:Synthpopové piesne
Kategória:Vlastenecké piesne
810 (rozlišovacia stránka)

**810** môže byť:

## Dátum
* rok 810
* rok 810 pred Kr.

## Vesmír
* planétka, pozri 810 Atossa
* galaxia v súhvezdí Baran, pozri NGC 810

## Ostatné
* motorový vozeň 810
Autokracia

**Autokracia** (z gr. αὐτός - sám, κρατειν - vládnuť, teda *samovláda*) je v politickom význame slova forma vlády, v ktorej je držiteľom všetkej moci buď jednotlivec (monokracia) alebo úzka a sociálne uzavretá skupina ľudí (aristokracia, plutokracia, oligarchia, technokracia). Oporou moci v takom politickom usporiadaní väčšinou bývajú ozbrojené sily byrokratická štátna správa.

Grécky filozof Aristoteles nevidel v autokracii, teda vláde jedného alebo viacerých suverénov, nutne zlú formu vlády, tu oddeľoval od dobrých foriem podľa toho, či ich uplatnenie smerovalo nutne a nevyhnutne k dobrému (monarchia, aristokracia) alebo zlému (tyrania, oligarchia) cieľu. V súčasnej politickej praxi je možné zdôrazniť poznatok, že autokracia má v niektorých svojich prípadoch tendenciu  uchyľovať sa k diktátorským formám vládnutia.

V prenesenom slova zmysle znamená autokracia neobmedzenú vládu aj v iných spoločenských vzťahoch (v rodine, riadenie práce ap.).
Podľa Giovanni Sartoriho je autokracia opakom demokracie. Autokraciu možno definovať ťažko, aj napriek tomu je často chápaná ako mechanizmus moci založený na dominanciu jedného človeka alebo výrazne vymedzenej skupiny osôb, v ktorých je legitimita ostatných štátnych orgánov závislá od jeho/jej vôle.

## Referencie
* Kubát, M. (2004): *Teorie a praxe totalitních a autoritativních režimů*.

Kategória:Formy vlády
Christopher Uckermann

**Christopher Alexander Luis Casillas Von Uckermann** (* 21. október 1986, Mexiko, Mexiko) je mexický spevák, textár a herec, známy predovšetkým ako člen skupiny RBD. 

## Životopis
Christopher sa narodil 21. októbra 1986 v Mexiko City. Jeho mama je Švédka a otec Mexičan. Svoju kariéru začal v reklame ako 2-ročný.

## Herecká kariéra
V roku 1999 sa objavil v detskej telenovele El Diario de Daniela. V roku 2000 zase zahviezdil v Amigos X Siempre spolu s mexickou speváčkou Belindou. V roku 2001 si zahral v telenovele Aventuras en El tiempo, kde dokonca  nahral a napísal úvodný song. Neskôr sa objavil v epizóde telenovely Amy, la Niňa de la Mochilla Azul.
V roku 2004 nastal zlom- rolou v teen novele Rebelde, remeakom argentínskej telenovely Rebelde Way. Christopher tu stvárňoval Diega, študenta na fiktívnej škole Elite Way School, ktorý sníva, že sa raz stane hudobníkom. Telenovela bežala od okóbra 2004 do júna 2006- spolu mala až 440 epizód.
V roku 2007 si zahral spolu s kolegami z RBD v sitkome RBD: La Familia. Postavy nemali nič spoločné s Rebelde, naopak, mali napodobnovať členov skupiny.
Taktiež momentálne hviezdy v kolumbijskom seriáli Kdabra, kde stvárňuje mladého chlapca Lucu.
Produkuje film 1985, ktorý má byť o zemetrasení v Mexiku v tomto roku. Vo filme by mal aj hrať.

## Diskografia
### Albumy
* 2010: *Somos*
* 2012: *TBA*

### Single
* 2009: *Vivir Soñando*
* 2010: *Sinfonía*
* 2011: *Apaga La Maquina*
* 2011: *1, 2, 3*

### Promo Single
* 2008: *Light Up the World*
* 2010: *Me Enamorado de Ti*
* 2010: *Viver Sonhando*

## Filmografia
### Telenovely
* *El diario de Daniela* (1999)
* *Amigos x siempre!* (2000)
* *Aventuras En El Tiempo* (2001)
* *Amy, la niña de la mochila azul* (2004)
* *Rebelde* (2004 – 2006)
* *Lola Erase Una Vez*(2007)
* *Verano de Amor* (2009)

### TVS
* *RBD: La Familia* (2007)
* *Kdabra* (2010)

## Iné projekty

## Externé odkazy
*Oficiálna stránka
*Christopher Uckermann na IMDB

## Zdroj

Kategória:Mexickí textári piesní
Kategória:Mexickí televízni herci
Kategória:Mexickí popoví bubeníci
Kategória:Mexickí popoví speváci
Kategória:Mexické osobnosti švédskeho pôvodu
Kategória:Mexické osobnosti nemeckého pôvodu
Kategória:Osobnosti z Mexika (mesto)
Dragonette

**Dragonette** je kanadská electropopová skupina, ktorá vznikla v roku 2005. Jej členmi sú speváčka-skladateľka Martina Sorbara, basgitarista a producent Dan Kurtz (tiež v The New Deal) a bubeník Joel Stouffer.

Skupina vydala rovnomenné EP predtým, ako podpísala zmluvu s vydavateľstvom Mercury Records a presťahovala sa do Londýna, kde vydala svoj debutový štúdiový album *[[Galore]]*, ktorý bol kriticky hodnotený. Druhý štúdiový album *[[Fixin to Thrill]]* vydala skupina v roku 2009.

## Diskografia
### Albumy

### EP
**[[Dragonette EP]]* (2005)
**[[Mixin to Thrill]]* (2010)

### Single

### Spolupráca na singloch

## Referencie

## Iné projekty

## Externé odkazy
* Oficiálna webstránka
* Oficiálne fórum 
* 

Kategória:Kanadské new wave hudobné skupiny
Kategória:Synthpopové hudobné skupiny
Kategória:Hudobné skupiny z 2005
Kategória:Elektronické hudobné skupiny
Kategória:Hudobné skupiny z Toronta
Majstrovstvá sveta AMF vo futsale

náhľad|150px|Logo FIFUSA 
náhľad|150px|Logo AMF

**Majstrovstvá sveta AMF vo futsale** alebo **Majstrovstvá sveta v sálovom futbale** je najvyššie medzinárodne podujatie vo futsale, ktoré riadi Svetová futsalová asociácia (AMF). Jeho história siaha do roku 1982, kedy sa v Brazílii konali prvé majstrovstvá sveta, vtedy ešte pod hlavičkou *Medzinárodnej futsalovej federácie (FIFUSA)*. Do roku 2003 prebiehali s trojročnou periodicitou, od roku 2003 však už prebiehajú so štvorročnou. Prvých 7 majstrovstiev pôsobilo pod hlavičkou FIFUSA a hralo sa len v mužskej kategórii, potom prebrala "štafetu" AMF, ktorá od roku 2008 začala organizovať MS aj v ženskej kategórii.

## Výsledky
### Muži
#### Zoznam

#### Medailová bilancia družstiev

### Ženy
#### Zoznam

#### Medailová bilancia družstiev

## Pozri aj
* Majstrovstvá Európy UEFS vo futsale
* Majstrovstvá sveta FIFA vo futsale

## Externé odkazy
* Oficiálna stránka Svetovej futsalovej asociácie 

## Zdroje
* Majstrovstvá sveta na stránke Svetovej futsalovej asociácie *archive.org* 
* Majstrovstvá sveta na stránke rsssf.com 
* História majstrovstiev sveta na stránke solofutbolnet.com
Majstrovstvá Európy UEFS vo futsale

130px|náhľad|Logo UEFS
**Majstrovstvá Európy UEFS vo futsale** alebo **Majstrovstvá Európy v sálovom futbale** (tiež **Eurofutsal**) sú najvyššie európske podujatie národných družstiev v sálovom futbalefutsale (AMF), ktoré riadi Európska futsalová únia (UEFS). Ich história siaha do roku 1989, kedy sa v Španielsku konali prvé majstrovstvá Európy mužov. O 12 rokov neskôr, v roku 2001, sa v Rusku organizovali prvé majstrovstvá Európy žien. Od roku 2004 prebiehajú s 2-ročnou periodicitou. V oboch kategóriách dosiahli najviac víťazstiev družstvá Ruska.

## Výsledky
### Muži
#### Zoznam

#### Medailová bilancia družstiev

#### Účasť družstiev na ME mužov
(do 2018)

### Ženy
#### Zoznam

#### Medailová bilancia družstiev

#### Účasť družstiev na ME žien
(do 2017)

## Referencie

## Pozri aj
* Majstrovstvá Európy UEFA vo futsale

## Externé odkazy
* Oficiálna stránka Európskej futsalovej únie  

## Zdroj
* História ME na stránke Európskej futsalovej únie
Kia Soul

náhľad|Kia Soul
náhľad|Kia e-Soul
**Kia Soul** je automobil nižšej strednej triedy v prevedení 5 – dverového hatchbacku. Na trh bolo uvedené v roku 2008 v Paríži. Od roku 2010 sa začalo vyrábať v Južnej Kórei a distribuovať postupne do celého sveta. Dizajn automobilu Kia Soul sa vyznačuje hranatým tvarom, ľahko rozpoznateľným na cestách. 

## Výbava vozidla
Interiér vozidla stavia na funkčnosti zabudovaného CD prehrávača so satelitným rádiom, USB či šiestich reproduktoroch. Keďže výbava sa odvíja i od cenovej relácie vozidla, v tej pokročilejšej je zabudovaný aj Bluetooth. 
Základný model Kia Soul disponuje oceľovými 15 palcovými diskami. V porovnaní s modelom vyššej kategórie, kde sú disky vyrobené z ľahkých zliatin a s rozmermi 16 – 18 palcov. Základný model zahŕňa tempomat, riadiacu páku, doplnkový audio systém, vyhrievanie sedadiel, elektrické ovládanie a vykurovanie spätných zrkadiel, parkovací senzor či LED smerovky. Cena automobilu Kia Soul v základnom prevedení sa pohybuje okolo 15&nbsp;000 €. Najdrahšie modely sú k dispozícií v cenovej relácií 17&nbsp;000 – 18&nbsp;000 €.

## Motor a spotreba
Kia Soul sa vyznačoval motorom s objemom 1.6 l a výkonom 91 kW a 5 – stupňovou prevodovkou. S výkonnejším prevedením vozidla rástol i objem motora. Lepšie modely Kia Soul zahrňujú v sebe motor 2.0 l s celkovým výkonom 106 kW a 4-stupňovú prevodovku. 
Rok 2001 priniesol so sebou zmeny, ktoré sa netýkali len dizajnu automobilu ale aj motora. Priame vstrekovanie 1.6 l motora sa pohybuje na spotrebe 7,1 l/ mimo mesta.
Spoločnosť Kia Motors v roku 2010 predstavila v Sao Paule novú technológiu Flex-Fuel ktorá dokáže ušetriť oproti bežným Soul modelom až 44 % paliva. Zavedením tejto novej technológie získal Kia Soul nový názov, a to Kia Soul Flex. 

## Bezpečnosť
Kia Soul získal celkové hodnotenie 5 hviezdičiek (najvyšší možný počet) v hodnotení bezpečnosti áut na testoch Euro NCAP čím sa zaraďuje do skupiny najbezpečnejších rodinných áut na svete. 

## Koncepty
V priebehu posledných rokov predstavila spoločnosť Kia Motors viacero typov a limitovaných verzií automobilu Kia Soul. V roku 2006 bol trhu v Detroite predstavený Kia Soul Concept. Rok 2008 predstavil v Paríži Kia Soul Hybrid a Ženevská Motor Show Kia Soul Burner, Diva a Searcher. Ďalšia verzia – Kia Soul Denim sa pre americký trh vyrobil v počte len 1200 limitovaných kusov.
Počas posledných rokov bolo uvedené množstvo konceptov či limitovaných sérii, patria sem napríklad Kia Soul Concept predstavený v roku 2006 na North American International Auto Show v Detroite, Kia Soul Hybrid uvedený na Paris Motor Show v roku 2008, Kia SOUL Burner, Diva, Searcher (2008) predstavené na Ženevskej Motor Show v roku 2008 a Kia Soul Denim (2009), limitovaná edícia 1200 kusov pre americký trh.

## Iné projekty

## Zdroj
* Článok venovaný automobilu Kia Soul  na slovenských stránkach o autách Kia.
* Stránka o Kia Soul  dostupná na topspeed.sk.

Soul
Kategória:Automobily nižšej strednej triedy
Invaders Must Die (singel)

„**Invaders Must Die**“ je osemnásty singel britskej elektronickej skupiny The Prodigy. Bol vydaný dňa 26. novembra 2008 z oficiálnej webstránky skupiny vo forme digital download. Je v poradí prvým singlom vydaným z albumu *[[Invaders Must Die]]*. Skladba bola koprodukovaná Jamesom Rushentom zo skupiny Does It Offend You, Yeah?. Liam Howlett povedal o nej pre dubajskú edíciu časopisu *[[Time Out]]*: "veľmi zvukovo drsná elektronická skladba, ktorá sa líši predchádzajúcim skladbám". Hoci nebola komerčným singlom, dosiahla 49. miesto v rebríčku UK Singles Chart, kým remix od Chase & Status dosiahol 53. miesto v rebríčku ARIA Charts a 7. miesto v rebríčku ARIA Dance Chart.

## Zoznam skladieb
### Digital download
# „Invaders Must Die“ (Radio Edit) – 3:25

## Zostava
### The Prodigy
*Liam Howlett – klávesy, producent

### Ďalší hudobníci
*James Rushent – koproducent

## Referencie

Kategória:Piesne skupiny The Prodigy
Kategória:Single skupiny The Prodigy
Kategória:Piesne z 2008
Kategória:Single z 2008
Fawcett

**Fawcett** Publications bol americký vydavateľ komiksových periodík počas Zlatého veku komiksu.  
Vydavateľstvo vzniklo v roku 1919, kedy začalo vydávať Captain Billy's Whiz Bang. Počas najväčšieho rozmachu komiksového priemyslu patrilo vydavateľstvo k najväčším vydavateľom. 
Medzi najväčšie prínosy do rozvoja komiksu ako média patrili:
* dlhodobé pokračovanie seriálu a náväznosť komiksov
* crossover

V období úpadku záujmu o superhrdinský komiks sa vydavateľstvo preorientovalo na vydávanie iných druhov komiksov napr. Postrach Dennis. 

## Tituly Fawcett Publications
* America's Greatest Comics
* Beware! Terror Tales
* Bill Boyd Western
* Bob Colt
* Bob Swift
* Bulletman
* Captain Marvel Adventures
* Captain Marvel, Jr.
* Captain Midnight
* Captain Video
* Cowboy Love
* Don Winslow of the Navy
* Fawcett's Funny Animals
* Girls in Love
* Golden Arrow
* Hopalong Cassidy
* Hoppy the Marvel Bunny
* Ibis the Invincible
* Lash Larue Western
* The Marvel Family
* Mary Marvel
* Master Comics
* Mighty Midget
* Mike Barnett
* Monte Hale Western
* Nickel Comics
* Nyoka the Jungle Girl
* Ozzie and Babs
* Rocky Lane Western
* Six-Gun Heroes
* Slam-Bang Comics
* Soldier Comics
* Spy Smasher
* Strange Suspense Stories
* Sweethearts
* This Magazine is Haunted
* Whiz Comics
* Worlds of Fear
* Wow Comics
* Young Eagle

## Hlavné postavy
Hlavné postavy, ktoré vystupujú v komiksoch vydavateľstva Fawcett Publications:
* Bulletman
* Captain Marvel
* Captain Marvel Jr.
* Don Winslow of the Navy
* Golden Arrow
* Hoppy the Marvel Bunny
* Ibis the Invincible
* Mary Marvel
* Nyoka the Jungle Girl
* Spy Smasher
Karol Šiška

Prof. MUDr. **Karol Šiška**, DrSc. (* 19. marec 1906, Selenča† 12. apríl 2000, Senec) bol lekár, chirurg, vysokoškolský profesor, zakladateľ slovenskej kardiochirurgie.

## Život
Narodil sa 19. marca 1906 v Selenči v Báčskej oblasti Juhoslávie. Po maturite na gymnáziu v Sarvaši a Novom Sade študoval na Lekárskej fakulte Karlovej univerzity v Prahe.

V rokoch 1931-1939 pracoval ako ústavný lekár v Pražskom sanatóriu v Podolí a aj ako asistent II. chirurgickej kliniky v Prahe. Od roku 1939 bol primárom v liečebných ústavoch v Dolnom Smokovci a vo Vyšných Hágoch, kde sa vo funkcii vedúceho chirurgického centra zaslúžil o prepracovanie a zavedenie najmodernejších liečebných metód v liečbe pľúcnej a kostnej tuberkulózy. Počas Slovenského národného povstania bol veliteľom Prvej poľnej partizánskej nemocnice na Starých Horách. Po prechode frontu sa pridal k československému armádnemu zboru gen. Ludvíka Svobodu, kde zastával funkciu šéfchirurga.

Po vojne zastával ďalej funkciu primára nemocnice v Dolnom Smokovci, neskôr bol primárom chirurgického oddelenia Liečebne tuberkulózy vo Vyšných Hágoch - do roku 1950 bol jej riaditeľom. Po príchode do Bratislavy v roku 1950 sa stal primárom Mestského ústavu národného zdravia a o štyri roky neskôr prednostom II. chirurgickej kliniky. Poverili ho zriadením centra pre hrudnú chirurgiu, neskôr tu zriadili kardiochirurgické centrum. Začal prednášať na Univerzite Komenského, kde ho roku 1953 vymenovali za profesora.

Posledné roky svojho života prežil v Senci v kruhu svojej rodiny. Zomrel 12. apríla 2000, pochovaný je v dolnej časti starého cintorína.

## Dielo
Bol zakladateľom slovenskej kardiochirurgie, klinický a experimentálny pracovník, funkcionár SAV a zakladateľ Ústavu pre výskum srdca SAV. Vo vedeckovýskumnej práci sa zameral na pľúcnu, srdcovú a experimentálnu chirurgiu.

V 50. rokoch vykonal prvú úspešnú operáciu srdca s mimotelovým krvným obehom v Československu. Ako prvý urobil takúto operáciu v Poľsku, vtedajšej NDR a inde vo východnom bloku. Bol vyznamenaný najvyššími vyznamenaniami viacerých krajín. Viedol lekársky tím, ktorý v roku 1968 uskutočnil prvú transplantáciu ľudského srdca s mimotelovým obehom krvi v strednej a východnej Európe. Vzhľadom na jeho vedeckovýskumný prínos ho v roku 1970 vymenovali za predsedu Slovenskej akadémie vied (SAV). Bol členom viacerých zahraničných inštitúcií.

## Externé odkazy
* Lekár aj výborný pedagóg. Senčan, 4/2006, s. 11, Dostupné online 

Kategória:Slovenskí chirurgovia
Kategória:Slovenskí kardiológovia
Kategória:Absolventi Karlovej univerzity
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Osobnosti SNP
Kategória:Predsedovia Slovenskej akadémie vied
Kategória:Pracovníci Slovenskej akadémie vied
Kategória:Členovia Ústredného výboru Komunistickej strany Česko-Slovenska
Kategória:Vyučujúci na Lekárskej fakulte Univerzity Komenského v Bratislave
Človek modžokertský

**Človek modžokertský** alebo **človek vzpriamený modžokertský** (lat. *Homo erectus modjokertensis, Australopithecus africanus modjokertensis, Homo modjokertensis*, pôvodne *Pithecanthropus modjokertensis*) je poddruh človeka vzpriameného. Patria doň niektoré nálezy z Jávy.

Niekedy sa všetky nálezy z tohto druhu zaraďujú do poddruhu človek trinilský (Homo erectus erectus).

## Objav a opis hlavného nálezu
V roku 1936 Tjokrohandojo našiel pri lokalite Mojokerto (=staršie Modjokerto či Perning) pri osade Djetis na Jáve neúplnú lebku (nález má značku Modjokerto 1). Bádateľ Koenigswald ho označil najprv ako Pithecanthropus modjokertensis, ale po protestoch E. Duboisa (ktorý tvrdil, že jeho nález pitekantropa nepatrí do rodu Homo, a teda je odlišný od mojokertského nálezu) ho premenoval (a prvýkrát v roku 1940 formálne opísal ako) Homo modjokertensis, sám ho však označoval ako Pithecanthropus a neskôr (1945) ho premenoval na Pithecanthropus modjokertensis a v roku 1950 ho presunul do druhu Homo erectus, kde zostal dodnes.

## Nálezy
*Modjokerto 1 (lokalita Mojokerto, Jáva; lebka dieťaťa; datovanie 1,81 mil. BP alebo menej ako 1 mil. BP; Poznámka: Novšie sa píše Mojokerto, staršie sa písalo Modjokerto, v názve nálezu sa ponecháva staré písanie)
*Sangiran 1a a Sangiran 1b (lokalita Sangiran, Jáva; objavené v roku 1936; dve čeľuste; datovanie cca 1,6 mil. BP alebo menej ako 1 mil. BP)

Často sa do tohto poddruhu pridáva ešte nález Sangiran 4 (t. j. Homo erectus robustus; lokalita Sangiran; objavené v roku 1938 – 9; lebka; datovanie cca 1,6 mil. BP alebo menej ako 1 mil. BP). 

Staršie sa do tohto poddruhu zaraďoval aj zub FS 67 zo Sangiranu, ktorý sa dnes zaraďuje do rodu Pongo.

## Referencie a externé odkazy
*referencie v článku človek vzpriamený

Kategória:Homo
Do lesíčka na čekanou

***Do lesíčka na čekanou*** je koncertný album českej undergroundovej rockovej skupiny The Plastic People of the Universe, ktorý bol nahraný dňa 1. decembra 1973 vo Veleni a vydaný o 33 rokov neskôr v roku 2006 cez Guerilla Records.

## Zoznam skladieb
### Disk 1
#„Anti“
#„Do lesíčka na čekanou“
#„Kohoutkova kometa“
#„MGM“
#„Ranní ptáče“
#„Francovka“
#„Podivuhodný mandarin“
#„Epitaf“
#„Růže a mrtví“
#Jaro léto podzim zima

### Disk 2
#„My Guitar“
#„Ballerina“
#„NF 811“
#„Má milá je jako jabko“
#„NF 812“
#„Angel’s Hair“
#„Kohoutkova kometa II“

## Zostava
*Milan Hlavsa – basová gitara, spev
*Josef Janíček – gitara, klavifón, spev
*Jiří Kabeš – husle, theremin, hrací mlynček, spev
*Vratislav Brabenec – saxofón
*Jiří Šula – bicie
*Pavel Zajíček (hosť) – recitácie (CD1, skladba 1)

## Referencie

Kategória:Dvojalbumy
Kategória:Koncertné albumy z 2006
Kategória:Albumy skupiny The Plastic People of the Universe
Aktinídia lahodná

thumb|Listy
thumb|Kvet
thumb|Rez plodom

**Aktinídia lahodná** (*Actinidia deliciosa*) je popínavá rastlina pôvodom z Číny. Jej ovocie sa nazýva kivi alebo kiwi. Do začiatku 80. rokov sa klasifikovala pod druh aktinídia čínska (*Actinidia chinensis*), dnes sa obyčajne považuje za samostatný druh.

Kivi obsahuje veľké množstvo vitamínu C. Veľkosťou je podobné slepačiemu vajcu, šupka je hnedá a chlpatá, dužina obvykle zelená. Z jednej rastliny sa dá získať až 200 kilogramov plodov. Prirodzene sa vyskytuje v nadmorskej výške od 600 do 2000 metrov nad morom.

## Opis a ekológia
Aktinídia lahodná je mohutný drevnatý popínavý ker dosahujúci výšku až 9 metrov.

*[[Cnephasia jactatana]]* je jediným z komerčne významných škodcov tejto rastliny.

### Listy
Listy sú striedavé, s dlhými stopkami, opadavé, oválne až kruhové, srdcovité pri koreni, 7,5 až  dlhé.

Mladé listy majú na povrchu červené chĺpky, staršie listy sú tmavozelené a holé na vrchnej časti a jemné biele s výraznými svetlými žilami na spodnej časti.

### Kvety
Kvety sú voňavé, dvojdomé alebo bisexuálne, rastúce samostatne alebo v trojiciach v úžľabiach listu, má 5 až 6 lupienkov, ktoré sú najprv biele, neskôr žltohnedé, 2,5 až  široké. Obe pohlavia majú stredové trsy mnohých tyčiniek, aj keď tie zo samičích kvetov neobsahujú životaschopný peľ. Kvety takisto majú nedostatok nektáru.

### Ovocie

Podlhovasté plody môžu dosahovať dĺžku až . Červenohnedá až hnedá šupka je husto pokrytá krátkymi ale pevnými chĺpkami.

Dužina je tuhá kým nie je úplne dozretá; je lesklá, šťavnatá a lahodná. Farba dužiny je svetlozelená až zelená, niekedy žltá, hnedá alebo takmer biela, s výnimkou bieleho šťavnatého stredu, z ktorého vystupuje mnoho jemných svetlých čiar.

Chuť je kyslastá až úplne kyslá; je podobnej chuti ako egreš alebo jahoda.

## Dejiny
V roku 1857 boli vzorky rastliny zobrané agentom pre Royal Horticultural Society v Londýne.

V rokoch 2010 a 2011 utrpeli rastliny po celom svete, v Taliansku, Francúzsku a na Novom Zélande devastačné útoky baktériálnou chorobou zvanou PSA, alebo "Pseudomonas syringae actinidiae", ktorá je variantom Pseudomonas syringae, pričom niekoľko útokov na Novom Zélande je pripisovaných vírovej deformácii PSA-V. Choroba bola prvýkrát objavená v Japonsku v 80-tych rokoch a následne v severnom Taliansku (1992) a v Južnej Kórei.

 

## Referencie

## Iné projekty

Kategória:Vresovcotvaré
Kategória:Popínavé rastliny
Kategória:Ovocné stromy
Majstrovstvá sveta v rugby league

náhľad|Trofej pre víťaza

**Majstrovstvá sveta v rugby league** je najvyššie medzinárodne podujatie národných družstiev v rugby league, ktoré organizuje Medzinárodná federácia rugby league (IRL). Jeho história siaha do roku 1954, kedy sa vo Francúzsku konali prvé majstrovstvá sveta mužov, a oveľa neskôr, v roku 2000 v Spojenom kráľovstve, aj prvé majstrovstvá sveta žien. Najviac titulov získali Austrália v kategórii mužov a Nový Zéland s Austráliou v kategórii žien.

## Výsledky
### Muži
#### Zoznam

#### Medailová bilancia družstiev

### Ženy
#### Zoznam

#### Medailová bilancia družstiev

náhľad|Oslavy Nového Zélandu po finálovom zápase MS 2008

## Pozri aj
* Majstrovstvá Európy v rugby league
* Majstrovstvá sveta v ragby

## Iné projekty

## Externé odkazy
* Oficiálna stránka Medzinárodnej federácie rugby league  
* Rugby league vo svete 

## Zdroje
* Oficiálna stránka Majstrovstiev sveta v rugby league 
* Majstrovstvá sveta na stránke rugbyleagueplanet.com 
* Majstrovstvá sveta v rugby league na stránke bbc.co.uk 
* Majstrovstvá sveta v rugby league na stránke napit.co.uk 
* Majstrovstvá sveta v rugby league na stránke the-sports.org
21 Guns

„**21 Guns**“ je skladba americkej punk rockovej skupiny Green Day.  Bola vydaná ako druhý singel z ich ôsmeho štúdiového albumu *[[21st Century Breakdown]]*. Singel bol vydaný cez Reprise Records dňa 25. mája 2009 vo forme digital download a 14. júla 2009 ako CD singel. Skladba mala úspech v rebríčku ''Billboard'' Hot 100, kde dosiahla 1. miesto.

Skladba bola v roku 2010 nominovaná na cenu Grammy v kategóriách Najlepší rockový výkon dua alebo skupiny s vokálom a Najlepšia rocková pieseň. V obidvoch kategóriach aj vyhrala. Do novembra 2010 sa celosvetovo predalo viac ako 1 850 000 kópií singlu. V roku 2012 zaznamenala predaj nad 4 500 000 kópií.

## Zoznam skladieb
* **Originálna verzia:**

* **Musical cast verzia:**

* **Live EP:**

* **Ďalšie:**

## Zostava
* Billie Joe Armstrong – sólový spev, akustická gitara, klavír
* Mike Dirnt – basová gitara, sprievodný spev
* Tré Cool – bicie, perkusie
* Jason White – elektrická gitara, sprievodný spev

## Pozície v rebríčkoch

### Koncoročné pozície v rebríčkoch

## Referencie

Kategória:Single z 2009
Kategória:Piesne z 2009
Kategória:Single skupiny Green Day
Kategória:Piesne Green Day
Kategória:Rockové balady
Hardfloor

**Hardfloor** je nemecká techno/acid trance hudobná dvojica zložená z členov Olivera Bondzia a Ramona Zenkera. Ich najznámejšou skladbou je „Acperience 1“ (často jednoducho nazývaná ako „Acperience“ v mnohých kompilačných albumoch).

Ich výrazný acid house zvuk je pripisovaný ich zručnosťami s manipuláciou so syntetizátormi Roland TB-303, ktorých používajú celkovo šesť. Ich britské hity sú „Hardtrance Acperience“ (1992), „Trancescript“ (1993) a remix vyššie uvedenej skladby „Acperience“ (1997). Ich album *Home Run* (1996) dosiahol 68. miesto v rebríčku UK Albums Chart.

## Diskografia
### Albumy

### Single a EP

### Vybrané remixy
* Robert Armani – „Circus Bells“ 1993 Djax-Up-Beats
* Sourmash – „Pilgrimage To Paradise“ 1994 Prolekult Records
* Mory Kante – „Yé ké yé ké“ 1995 FFRR Records
* Bassheads – „Is There Anybody Out There?“ 1995 Deconstruction Records (Desa Basshead)
* New Order – „Blue Monday“ 1995 London Records
* Baby Doc And The Dentist – Mantra To The Buddha 1995 TEC (Truelove Electronic Communications)
* TWA – „Nasty Girls“ 1995 Mercury Records
* The Shamen – „Destination Eschaton“ 1995 Epic Records
* Depeche Mode – „It’s No Good“ 1997 Mute Records

## Referencie

## Externé odkazy
* hardfloor.de – oficiálna webstránka
* [ Hardfloor] na Allmusic
*  Hardfloor na MySpace
* Hardfloor na Discogs

Kategória:Elektronické hudobné dvojice
Kategória:Nemecké elektronické hudobné skupiny
Kategória:Remixéri
Kategória:Dvojice v hudbe
Syseľ perlavý

**Syseľ perlavý** (*Spermophilus suslicus*) je druh hlodavca z čeľade vevericovité (*Sciuridae*). Podľa Medzinárodnej únie na ochranu prírody a prírodných zdrojov syseľ perlavý patrí medzi takmer ohrozené druhy, trend celkovej populácie je klesajúci a rozsah areálu rozšírenia sa zmenšuje.

## Opis
Má tmavohnedú srsť s bielymi škvrnami na chrbte a krátky tenký chvost. Dorastá do dĺžky  a váhy 280 g. Jeho vzorec chrupu je 1/1, 0/0, 2/1, 3/3.

## Výskyt
Nachádza sa v Poľsku (Lubelské vojvodstvo), Rumunsku, Rusku, Bielorusku a na Ukrajine. Jeho prirodzený prostredie sú klimaticky mierne lúky blízko vodných zdrojov a vyskytuje sa aj v poľnohospodárskej krajine. V minulosti bol vo Východnej Európe hojne rozšírený a bol považovaný za škodcu. Dnes je jeho výskyt roztrúsený.

## Etológia
Sú to denné živočíchy, ktoré od októbra do apríla hibernujú. Medzi hlavné zložky potravy patrí tráva, obilie ale aj hmyz. Individuálne jedince žijú oddelene v norách, ktoré sú súčasťou väčších kolónií. Tieto kolónie môžu mať aj 160 jedincov na jeden hektár. Pária sa medzi aprílom a májom. Tehotenstvo trvá 23 až 26 dní. V jednom vrhu je štyri až osem mláďat.

## Referencie

## Iné projekty

## Zdroj
* Zagorodnyuk, I., Glowacinski, Z. & Gondek, A. 2008. Spermophilus suslicus. In: IUCN 2011. IUCN Red List of Threatened Species. Version 2011.2. . prístup 21. november 2011.
* 

Kategória:Vevericovité
Kategória:Živočíchy európskeho významu
Kategória:Takmer ohrozené druhy
Kategória:Zákonom chránené živočíchy na Slovensku
Netopier pestrý

**Netopier pestrý** (iné názvy: **večernica pestrá**, **večernica tmavá**; *Vespertilio murinus*) je druh netopiera z čeľade netopierovité.

## Opis
V jeseni, počas doby párenia vydávajú cvrlikajúce volania, podobné na volania vtákov. Je rôznofarebný, veľký cca 5 –  s rozpätím krídiel 27 až  a váži 12 až 23 g. Jeho meno je odvodené z dvojitej farby jeho srsti. Chrbát je tmavohnedý so sivou srsťou. Spodok je biely alebo sivý. Uši, krídla a tvár je čierna alebo tmavohnedá.

Je to veľký a ťažký druh netopiera so širokými krídlami. Chvost a prsty sú krátke.

* Najvyšší zistený vek: 14 rokov 6 mesiacov.
* Frekvencia: FM 22 - 28 kHz.

## Rozšírenie a početnosť

Vyskytujú sa v Strednej a Západnej Európe a v Ázii. Ich prirodzený biotop sú horské oblasti, stepy a zalesnené oblasti. V Západnej Európe sa nachádzajú najmä v mestách.

### Rozšírenie na Slovensku
 
Podľa doterajších znalostí sú večernice tmavé v letnom období rozšírené na celom území Slovenska.

Zo 429 mapovacích kvadrátov DFS sa celkovo vyskytli v 107 (24,8% rozlohy Slovenska):
* letné a prechodné obdobia: 105 mapovacích kvadrátov (24,3% rozlohy Slovenska) v nadmorských výškach 102 - 
* zimné obdobie: 29 mapovacích kvadrátov (6,7% rozlohy Slovenska) v nadmorských výškach 115 - 

## Etológia
Lovia komáre, potočníky a mole. Používajú pritom ultrazvuk s frekvenciou 25 až 27 kHz. Lovia po súmraku vo výške 10 až 20 metrov a to nad otvorenou krajinou, potokmi, jazerami, lesmi alebo pri uličnou osvetlení. Počas studeného počasia ostávajú v úkryte.

Ich výskyt je zriedkavý a o ich spôsob života nie je veľmi známy. Samice žijú v malých skupinách s počtom 50 alebo niekoľko stoviek dospelých jedincov. V Západnej Európe majú skupiny väčšinou 250 jedincov a dajú sa nájsť iba počas jari a skorého leta. Sú sťahovaví, pričom prekonávajú cca . Sú známe prípady, kedy sa netopiere nesťahujú ale hibernujú.

Hibernujú medzi októbrom a marcov, osamote a znášajú teploty do -2,6 °C.

## Rozmnožovanie
Samice vytvárajú hniezdisko počas mája a júla, pričom rodia dve mláďatá. Potom ako sú mláďatá odstavené, samica opúšťa hniezdisko. V Západnej Európe sa mláďatá rodia začiatkom júna. Mladé jedince lietajú po 3 až 4 týždňoch.

## Stav ochrany

Je chránený pretože ho ohrozujú insekticídy a strata prirodzených lokalít výskytu.

## Referencie

## Iné projekty

## Zdroj
* 
* Hutson, A.M., Spitzenberger, F., Aulagnier, S., Coroiu, I., Stubbe, M., Ariunbold, J., Buuveibaatar, V., Dorjderem, S., Monkhzul, Ts., Otgonbaatar, M. & Tsogbadrakh, M. 2008. Vespertilio murinus. In: IUCN 2011. IUCN Red List of Threatened Species. Version 2011.2. . Prístup 21. november 2011.

Kategória:Netopierovité
Kategória:Živočíchy európskeho významu
Kategória:Najmenej ohrozené druhy
Kategória:Cicavce na Slovensku
Kategória:Zákonom chránené živočíchy na Slovensku
Kane

**Glenn Thomas Jacobs** (* 26. apríl 1967, Madrid, Španielsko), je bývalý americký profesionálny wrestler, známy ako Kane.Do roku 2020 pôsobil v spoločnosti WWE.

## Životopis
Narodil sa v Španielsku. Skôr než začal pôsobiť ako profesionálny wrestler v menších spoločnostiach ako Smoky Mountain Wrestling či United States Wrestling Association v roku 1992, Jacobs absolvoval Northeast Missouri State University. V roku 1995 sa podpísal zmluvu s World Wrestling Federation (WWF), ktorá dnes pokračuje pod menom WWE. Jacobs mal v WWF niekoľko postáv až do roku 1997, keď bol predstavený ako Kane, maskovaný polo-brat The Undertakera. Jacobs s ním predstavoval tím ale aj protivníkov pod menom Brothers of Destruction. 

Počas svojej kariéry v WWF a neskôr v WWE, bol Jacobs držiteľom 18 titulov, vrátane troch svetových titulov (WWF Championship, ECW Championship a World Heavyweight Championship). Je taktiež 12-násobným tag teamovým šampiónom, keď držal WWF/World Tag Team Championship, WCW Tag Team Championship a WWE Tag Team Championship s viacerými partnermi (Mankindom, The Undertakerom, The Hurricaneom, Robom Van Damom, Big Showom či Danielom Bryanom). V roku 2010 sa stal víťazom Money in the Bank zápasu. 

Je taktiež držiteľom troch rekordov v rámci Royal Rumble zápasu, najviac eliminácií súperov v jednom zápase (11), najviac zápasov (16) ako aj najrýchlejšia eliminácia súpera.  

## Iné projekty

## Externé odkazy
* Profil na wwe.com

Kategória:Osobnosti z Madridu
Kategória:Wrestleri
Kofi Kingston

**Kofi Nahaje Sarkodie-Mensah** (* 14. august 1981, Ghana), známy pod prezývkou **Kofi Kingston** je ghanský profesionálny wrestler, ktorý momentálne pôsobí v spoločnosti WWE v rosteri RAW. Na svojom konte má viacero titulov. V súčasnosti je s Evanom Bournom tag tímovým šampiónom.

## Iné projekty

## Externé odkazy
*Kofi Kingston Online 
* Kofi Kingston na WWE.com

Kategória:Narodenia v 1981
Kategória:Žijúci ľudia
Kategória:Wrestleri
Ohio Valley Wrestling

**Ohio Valley Wrestling** je americká nezávislá wrestlingová spoločnosť, so sídlom v Louisville, Kentucky. V roku 1997 ju založil Danny Davis a bola súčasťou National Wrestling Alliance. Na začiatku tohto tisícročia bola súčasťou World Wrestling Entertainment, v súčasnosti patrí pod Total Nonstop Action Wrestling.

## Tituly
* OVW Heavyweight Championship
* OVW Television Championship
* OVW Southern Tag Team Championship
* OVW Women's Championship

## Externé odkazy
* oficiálna stránka

Kategória:Americké wrestlingové organizácie
Kategória:Organizácie založené v 1997